《游仙诗十九首 其五》
魏晋·郭璞

逸翮思拂霄，迅足羡远游。
清源无增澜，安得运吞舟。
珪璋虽特达，明月难闇投。
潜颖怨青阳，陵苕哀素秋。
悲来恻丹心，零泪缘缨流。

作者简介：（276—324）东晋河东闻喜人，字景纯。博学，好古文奇字，精天文、历算、卜筮，擅长诗赋。西晋末过江，为宣城太守殷祐参军，为王导所重。晋元帝拜著作佐郎，与王隐共撰《晋史》，迁尚书郎。后为王敦记室参军。以卜筮不吉谏阻敦谋反，为敦所杀。后追赠弘农太守。为《尔雅》、《方言》、《山海经》、《穆天子传》作注，传于世。有辑本《郭弘农集》。